***3. melléklet a 22/2013. (III. 29.)* *önkormányzati rendelethez[[1]](#footnote-1)***

**A tanácsnoki tisztségek, a tanácsnokok feladatköre**

**I. Tanácsnoki tisztségek**

1. Beruházási Tanácsnok
2. Civil Kapcsolati Tanácsnok
3. [[2]](#footnote-2)
4. Idősügyi Tanácsnok
5. Ifjúsági Tanácsnok
6. Környezetvédelmi Tanácsnok
7. Közbiztonsági Tanácsnok
8. Oktatási Tanácsnok
9. Sport Tanácsnok
10. Turisztikai Tanácsnok
11. Kulturális Tanácsnok
12. Légi zaj Tanácsnok
13. [[3]](#footnote-3)Átláthatósági tanácsnok
14. [[4]](#footnote-4)Pénzügyi Tanácsnok

**II. A tanácsnokok feladatköre**

1. **Beruházási Tanácsnok**
2. Figyelemmel kíséri az önkormányzat éves beruházási tervét.
3. Közreműködik az önkormányzat fontosabb beruházásainak tervezésében, figyelemmel kíséri azok megvalósulását.
4. Javaslatot tesz a képviselőtestületnek a kerület számára fontosnak ítélt beruházások elindítására.
5. Figyelemmel kíséri az elindult beruházásokat, különös tekintettel azok időbeni befejezésére.
6. Véleményezi a képviselőtestület elé kerülő beruházási javaslatokat.
7. **Civil Kapcsolati Tanácsnok**
8. Kapcsolatot tart a kerületben működő – más tanácsnok feladatkörét nem érintő tevékenységet végző – civil szervezettel.
9. Figyelemmel kíséri a civil támogatási és pályázati rendszer működését.
10. Véleményez minden, civil feladatokkal összefüggő előterjesztést.
11. Véleményezi a Képviselőtestület elé kerülő – más tanácsnok feladatkörét nem érintő tevékenységet végző – civil szervezettel kötendő együttműködési megállapodásokat, figyelemmel kíséri azok teljesítését.
12. Figyelemmel kíséri a Civil és Nemzetiségi Bizottság munkáját, civil ügyekben véleményt nyilvánít.
13. [[5]](#footnote-5)
14. **Idősügyi Tanácsnok**
15. Figyelemmel kíséri az idősek helyzetét a kerületben.
16. Javaslatokat készít a képviselőtestületnek az idősek életkörülményeinek javítására.
17. Véleményez minden olyan előterjesztést, mely az időseket érinti.
18. Az Egészségügyi, Szociális és Lakásgazdálkodási Bizottság munkáját figyelemmel kíséri, a nyugdíjasokat érintő kérdésekben véleményt nyilvánít.
19. Figyelemmel kíséri az önkormányzati fenntartású nyugdíjasházak működését, az esetlegesen feltárt hiányosságokról haladéktalanul tájékoztatja a képviselőtestületet.
20. **Ifjúsági Tanácsnok**

1. Kapcsolatot tart a kerületben működő fiatalokkal foglalkozó civil szervezetekkel.
2. Véleményez minden olyan előterjesztést, amely a kerületi fiatalokat érinti.
3. Figyelemmel kíséri az Oktatási és Környezetvédelmi Bizottság munkáját, ifjúságot érintő kérdésekben véleményt nyilvánít.
4. Véleményezi a Képviselőtestület elé kerülő fiatalokkal foglalkozó civil szervezetekkel kötendő együttműködési megállapodásokat, figyelemmel kíséri azok teljesítését.
5. **Környezetvédelmi Tanácsnok**
6. A 1995. évi LIII. törvény (A környezet védelmének általános szabályairól), valamint az I. és II. Nemzeti Környezetvédelmi Program önkormányzatokat érintő rendelkezéseinek figyelemmel kísérése, megvalósulásának elősegítése.
7. Figyelemmel kíséri a Kerületi Környezetvédelmi Koncepció megvalósítását.
8. A Kerületi Környezetvédelmi Koncepció törvény által előírt felülvizsgálatának és szükség szerinti módosításának figyelemmel kísérése.
9. A Kerületi Környezetvédelmi Program alapján létrejövő éves Környezetvédelmi Cselekvési Terv kialakításának és megvalósításának figyelemmel kísérése.
10. A lakosság környezettudatos gondolkodásának kialakítását és fejlesztését szolgáló önkormányzati akciók, kampányok megszervezésének és megvalósulásának figyelemmel kísérése.
11. Részvétel a kerületi oktatási intézmények számára szervezett környezetvédelmi rendezvények eseményein.
12. A kerületi szelektív hulladékgyűjtés működésének figyelemmel kísérése, javaslattétel a lehetőségekhez mért továbbfejlesztésére.
13. Figyelemmel kíséri a Guckler Károly Természetvédelmi Alapítvány és az önkormányzat kapcsolatát.
14. A kerületi Természetvédelmi Koncepció felülvizsgálatának és szükség szerinti módosításának figyelemmel kísérése.
15. Javaslattétel a kerület környezetvédelmi és természetvédelmi tevékenységét elősegítő rendeletek megalkotására.
16. Javaslattétel a kerületben található védelemre érdemes egyedi természeti értékek védetté nyilvánítására.
17. Figyelemmel kíséri az Oktatási és Környezetvédelmi Bizottság munkáját, környezetvédelmet érintő kérdésekben véleményt nyilvánít.
18. **Közbiztonsági Tanácsnok**
19. Véleményezi a Kerületi Rendőrkapitányság, valamint Óbuda-Békásmegyer Közterület-felügyelet éves beszámolóját.
20. Figyelemmel kíséri a Közbiztonsági és Bűnmegelőzési Koncepció megvalósítását.
21. Kapcsolatot tart Óbuda-Békásmegyer Közterület-felügyelettel, a polgárőrséggel, figyelemmel kíséri tevékenységüket.
22. Véleményezi a Képviselőtestület elé kerülő közbiztonsággal kapcsolatos előterjesztéseket.
23. **Kulturális Tanácsnok**
24. Kapcsolatot tart a kerületi kulturális, közművelődési intézményekkel.
25. Figyelemmel kíséri a Kulturális Koncepció megvalósítását.
26. Véleményez minden, kulturális területet érintő előterjesztést.
27. Figyelemmel kíséri a kerületben megrendezésre kerülő kulturális rendezvények szervezését, lebonyolítását.
28. Figyelemmel kíséri a Kulturális Turisztikai Bizottság munkáját, kulturális ügyekben véleményt nyilvánít.
29. **Légi zaj Tanácsnok**
    * 1. Kapcsolatot tart a kerületben működő zajvédelemmel foglalkozó civil szervezetekkel.
      2. Véleményezi a zajvédelemmel összefüggő, feladatkörét érintő előterjesztéseket.
      3. Figyelemmel kíséri a kerület légiforgalmi zaj által okozott problémáinak megoldását.
      4. Véleményezi a Képviselőtestület elé kerülő, zajvédelemmel foglalkozó civil szervezettel kötendő együttműködési megállapodásokat, figyelemmel kíséri azok teljesítését.
      5. Figyelemmel kíséri a Városfejlesztési, valamint az Oktatási és Környezetvédelmi Bizottság munkáját, feladatkörét érintő zajvédelemi ügyekben véleményt nyilvánít.
      6. Figyelemmel kíséri a Környezetvédelmi Alap feladatkörét érintő felhasználását.
30. **Oktatási Tanácsnok**
31. Figyelemmel kíséri a nemzetiségi oktatással kapcsolatos igényeket, javaslatot tesz az ezzel kapcsolatos feladatbővítésre.
32. Részt vesz a Képviselőtestület által jóváhagyott ösztöndíj alap bizottsági felosztásának előkészítésében.
33. Figyelemmel kíséri az Oktatási és Környezetvédelmi Bizottság által hozott határozatok végrehajtását, véleményezi az oktatással összefüggő képviselőtestületi előterjesztéseket.
34. **Sport Tanácsnok**

1. Kapcsolatot tart a kerületben működő sportegyesületekkel.
2. Figyelemmel kíséri az Önkormányzat sport koncepciójának megalkotását, és annak megvalósítását
3. Véleményez minden olyan előterjesztést, amely a kerületi sportéletet érinti.
4. Figyelemmel kíséri a Képviselőtestület sporttal kapcsolatos döntéseinek végrehajtását, sportot érintő kérdésekben véleményt nyilvánít.
5. Véleményezi a Képviselőtestület elé kerülő sportegyesületekkel kötendő együttműködési megállapodásokat, figyelemmel kíséri azok teljesítését.
6. **Turisztikai Tanácsnok**
7. Figyelemmel kíséri a Turisztikai Koncepció megvalósítását.
8. Véleményez minden, turisztikai területet érintő előterjesztést.
9. Figyelemmel kíséri az idegenforgalom helyi érdekeinek országos érdekekkel való összehangolását, az idegenforgalmi értékek feltárását, bemutatását, a helyi idegenforgalom fejlesztését.
10. Kapcsolatot tart az idegenforgalom kerületi szakmai szervezeteivel.
11. Figyelemmel kíséri a Kulturális és Turisztikai Bizottság munkáját, turisztikai kérdésekben véleményt nyilvánít.
12. **[[6]](#footnote-6)Átláthatósági tanácsnok**
13. Figyelemmel kíséri és elősegíti az átláthatóság követelményének és az információszabadsággal kapcsolatos jogszabályoknak való megfelelés érvényesülését az képviselőtestület szerveinél és az önkormányzat 100%-os tulajdonában álló gazdasági társaságoknál.
14. Javaslatot fogalmaz meg a képviselőtestület részére az önkormányzati gazdálkodás átláthatóságának további javítása érdekében.
15. Véleményez minden olyan előterjesztést, amely feladatkörét érinti.
16. Figyelemmel kíséri a képviselőtestület átláthatósággal kapcsolatos döntéseinek végrehajtását, az átláthatósággal kapcsolatos ügyekben véleményt nyilvánít.
17. **[[7]](#footnote-7)Pénzügyi Tanácsnok**
18. Figyelemmel kíséri és elősegíti az önkormányzat gazdasági programjának megvalósítását, az önkormányzat költségvetésének tervezését, a költségvetés végrehajtását.
19. Javaslatot tesz az önkormányzat gazdálkodásának további javítása érdekében.
20. Véleményezi a feladatkörébe tartozó képviselőtestületi előterjesztéseket.
21. Figyelemmel kíséri a Pénzügyi, Tulajdonosi és Vagyonnyilatkozat-kezelő Bizottság munkáját, pénzügyi kérdésekben véleményt nyilvánít.

1. Módosította: 34/2014. (XI. 3.) Ör. 2. § (1) bekezdés [↑](#footnote-ref-1)
2. Hatályon kívül helyezte: 25/2018. (VI. 26.) Ör. 3. § [↑](#footnote-ref-2)
3. Beiktatta: 46/2014. (XII. 11.) Ör. 2. § (1) bekezdés [↑](#footnote-ref-3)
4. Beiktatta: 21/2017. (IV. 27.) Ör. 1. § (1) bekezdés [↑](#footnote-ref-4)
5. Hatályon kívül helyezte: 25/2018. (VI. 26.) Ör. 3. § [↑](#footnote-ref-5)
6. Beiktatta: 46/2014. (XII. 11.) Ör. 2. § (2) bekezdés [↑](#footnote-ref-6)
7. Beiktatta: 21/2017. (IV. 27.) Ör. 1. § (2) bekezdés [↑](#footnote-ref-7)